stanford-oval/wikipedia huggingface dataset:
ดรักแบงก์

ดรักแบงก์ (DrugBank) เป็นฐานข้อมูลทางการแพทย์รวมเรื่องราวเกี่ยวกับยาจัดทำโดยมหาวิทยาลัยอัลเบอร์ตา (University of Alberta) โดยเน้นใช้งานให้เป็นแหล่งข้อมูลทางชีวสารสนเทศศาสตร์ (bioinformatics) และเคมีสารสนเทศศาสตร์ (cheminformatics) เชื่อมโยงรายละเอียดของตัวยา เช่นข้อมูลทางเคมี เภสัชวิทยาแลเภสัชกรรม ฐานข้อมูลปัจจุบันดูแลโดย เดวิด วิชาร์ต (David Wishart) ปัจจุบันมีข้อมูลมากกว่า 4,800 ข้อมูล ประกอบด้วย
ยาโมเลกุลเล็ก (small molecule drug) ที่ผ่านการอนุมัติโดยองค์การอาหารและยา (FDA) มากกว่า 1,000 ชนิด
ยาไบโอเทค (biotech drug) ที่ผ่านการอนุมัติโดย FDA 110 ชนิด
อาหารที่เป็นยา (nutraceutical) มากกว่า 100 ชนิด
ยาทดลอง (experimental drug) มากกว่า 3,200 ชนิด
นอกจากนี้มีข้อมูลลำดับโปรตีน อีก 15,000 ตัวที่เชื่อมโยงไปยังข้อมูลยาเหล่านั้น ยาแต่ละตัวประกอบไปด้วยข้อมูลมากกว่า 80 รายการ โดยกว่ากึ่งหนึ่งเกี่ยวกับข้อมูลทางยาและเคมีและอีกครึ่งเกี่ยวกับเป้าหมายยา (drug target) หรือข้อมูลโปรตีน
ดูเพิ่ม

PubChem
แหล่งข้อมูลอื่น

เว็บไซต์ดรักแบงก์
ซากูระ ทังเงะ

ซากูระ ทังเงะ (ญี่ปุ่น: 丹下 桜; โรมาจิ: Tange Sakura) เป็นนักพากย์หญิงที่มีชื่อเสียงในประเทศญี่ปุ่น[ต้องการอ้างอิง]
เธอเกิดวันที่ 24 มีนาคม พ.ศ. 2516 ที่จังหวัดไอจิ ประเทศญี่ปุ่น และสังกัดอาโอนิ โปรดักชัน[ต้องการอ้างอิง]
ผลงาน > งานแอนิเมชัน

มาร์มาเลดบอย รับบทเป็น ซาคุมะ ซูซุ
วันฟ้าใสของโรมิโอ (Romio no Aoi Sora) รับบทเป็น แอนนิต้า
เด็งโนเซ็นไต วูกี้ส์ แองเจิ้ล รับบทเป็น มิดี้ เดอะ เกิร์ล
ตำรวจสาวจอมซ่า (You're Under Arrest) รับบทเป็น ซางะ ซาโอริ
เมซ (MAZE) รับบทเป็น มิล วาลน่า
เบิร์น อัพ เอ็กเซส (BURN-UP EXCESS) รับบทเป็น ริริกะ
ไฟเออร์ เอ็มเบลม (Fire Emblem OVA) รับบทเป็น ซีด้า
มุเก็น โนะ รีไวอัส (Infinite Ryvius) รับบทเป็น อิซึมิ โคซึเอะ
การ์ดแค็ปเตอร์ซากุระ รับบทเป็น คิโนโมโตะ ซากุระ
YAT ตะลุยอวกาศ  2 รับบทเป็น มารอน
เมลตี้แลนเซอร์ ดิ แอนิเมชัน รับบทเป็น แองเจล่า
ขบวนการเหมียวเหมียว รับบทเป็น โมโมมิยะ อิจิโกะ/เหมียว สตรอเบอร์รี่
ผลงาน > งานเกม

เดด ออร์ อะไลว์ รับบทเป็น คาสุมิ
โดคิวเซ รับบทเป็น ซูซูกิ มิโฮะ
โทคิเมคิเมโมเรียล ดราม่าซีรีส์ 1 : นิจิอิโระ โนะ เซชุน รับบทเป็น อากิโฮะ มิโนริ
เมลตี้แลนเซอร์ รับบทเป็น แองเจล่า
ทรู เลิฟ สตอรี่ รับบทเป็น มินามิ ยาโยอิ
เน็กซ์คิง รับบทเป็น แซฟฟรอน
พาวเวอร์ดอลส์ 2 รับบทเป็น เอลลี่ สโนว์
ปริซึมคอร์ท รับบทเป็น เซริซาวะ ซานาเอะ
แกรนบลูฟันตาซี รับบทเป็น คาริโอสโตร
เลิฟพลัส รับบทเป็น โคบายาคาวะ ริงโกะ
ผลงาน > งานเพลง

Be Myself
Love Stories
MAKE YOU SMILE
New Frontier
Alice
SAKURA TANGE INSTRUMENTAL TRACKS
Neo-Generation
Best Album SAKURA
MARINE
SPUR
แหล่งข้อมูลอื่น

WONDER-NET เก็บถาวร 2020-12-02 ที่ เวย์แบ็กแมชชีน (ญี่ปุ่น)
Sakura A La Mode เก็บถาวร 2007-01-16 ที่ เวย์แบ็กแมชชีน (ญี่ปุ่น)
ตราแผ่นดินของทิเบต

| ตราแผ่นดินของทิเบต |
| --- | --- |

รายละเอียด
ผู้ใช้ตรา: เขตปกครองตนเองทิเบต
ประคองข้าง: สิงโตฤดูหนาวสองตัว
คำขวัญ: รัฐบาลทิเบต พระราชวังกาเดน ชัยชนะในทุกทิศทาง
ตราแผ่นดินของทิเบต ไม่ปรากฏปีที่ใช้ตราปัจจุบัน มีส่วนประกอบต่อไปนี้
ประคองข้าง เป็นรูป สิงโตฤดูหนาวสองตัว
ดูเพิ่ม

ธงชาติทิเบต
เพลงชาติทิเบต
การประมาณราคา

การประมาณราคา ในงานก่อสร้าง คือการจัดทำเอกสารประเมินราคาก่อสร้าง ราคาการจัดหาวัสดุทรัพยากรในการผลิตหรือราคาค่าบริการ เป็นการวิเคราะห์ การให้ความเห็น การพยากรณ์ หรือการคาดหมายล่วงหน้า การประมาณราคาเป็นส่วนหนึ่งของการบริหารโครงการ
แนวทางการประมาณราคาสำหรับงานราชการ

ราคากลาง คือ ราคามาตรฐานที่ใกล้เคียงความจริงซึ่งสามารถก่อสร้างหรือจัดหาได้จริง และใช้เป็นฐานสำหรับเปรียบเทียบราคาที่ผู้เข้าประกวดราคายื่นเสนอ
แนวทางการประมาณราคาสำหรับงานราชการ > ความแตกต่างของต้นทุน (Cost) และราคา (Price)

ต้นทุน หมายถึง ผลรวมของทรัพยากรที่จะต้องใช้เพื่อการผลิตและนำผลิตภัณฑ์นั้นออกจำหน่ายหรือใช้ประโยชน์
ราคา หมายถึง มูลค่าที่จะนำไปใช้ในลักษณะของการตลาด ราคาอาจจะเท่ากับต้นทุนหรือราคาอาจจะถูกปรับปรุงให้ตรงกับความต้องการของตลาด ราคาเป็นคุณค่าที่ผู้ทำผลิตภัณฑ์เป็นผู้กำหนด และปรกติราคาจะสูงกว่าต้นทุนการผลิตและการจำหน่าย โดยมีการบวกกำไรที่คาดหวังเข้าไปในราคานั้นแล้ว
แนวทางการประมาณราคาสำหรับงานราชการ > การประมาณต้นทุน

การประมาณ หมายถึง การวิเคราะห์ การให้ความเห็น การพยากรณ์ หรือการคาดหมายล่วงหน้า ดังนั้นการประมาณต้นทุนจึงเป็นการวิเคราะห์ หรือการให้ความเห็นเกี่ยวกับค่าใช้จ่ายที่คาดว่าจะเกิดขึ้นในกระบวนการทำงานหรือกระบวนการผลิต ซึ่งอาจเป็นการทำผลิตภัณฑ์ การจัดทำโครงการ หรือการผลิตงานบริการ
การประมาณ (คำนาม) หมายถึง การประเมินค่าแบบให้ออกมาในรูปของค่าใช้จ่าย หรือให้เป็นจำนวนหรือเป็นมูลค่า
การประมาณ (กริยา) หมายถึงประเมินค่า กำหนดค่า หรือตีราคา
การประมาณ เป็นศิลปะของการประมาณการเกี่ยวกับคุณค่าหรือค่าใช้จ่ายที่อาจเป็นไปได้ โดยอาศัยข้อมูลที่สามารถจะหาได้ในขณะนั้น ขอบเขตงานประมาณยังรวมถึงการสะสมข้อมูล การจัดทำรายงานเกี่ยวกับค่าใช้จ่าย และยังครอบคลุมถึงการกำหนดมาตรฐานเกี่ยวกับชั่วโมงแรงงานและค่าวัตถุ
แนวทางการประมาณราคาสำหรับงานราชการ > องค์ประกอบของราคา

วัสดุ
วัสดุธรรมชาติ
แหล่งวัสดุ
วัสดุจากการผลิต
แรงงานในการผลิต
เครื่องจักรในการผลิต
แรงงานในการลำเลียง
ค่าขนส่ง
ความสูญเสีย
ค่าแรง
แรงงานคน
เครื่องมือ
เครื่องจักร
ค่าใช้จ่ายอื่น ๆ (Factor F)
ค่าดำเนินการ
กำไร
ภาษี
ดอกเบี้ย
เวลา
ฯลฯ
ข้อควรพิจารณาเพื่อเป็นแนวทางในการประมาณราคา > เตรียมการ

ศึกษา แบบ ข้อกำหนด และเอกสารประกวดราคา
จัดแบ่งหมวดหมู่ของงาน
จัดทำบัญชีแสดงปริมาณวัสดุและราคา
ข้อควรพิจารณาเพื่อเป็นแนวทางในการประมาณราคา > การดำเนินงาน

ถอดแบบ
จัดทำต้นทุนต่อหน่วย
พิจารณาค่า Factor “F” ที่เหมาะสม สรุปเป็นราคาโครงการ
ตรวจทาน
ข้อควรพิจารณาเพื่อเป็นแนวทางในการประมาณราคา > การเก็บข้อมูล

รวบรวมราคางานที่ได้จัดทำไว้ แยกเป็นหมวดหมู่
มีระบบการจัดเก็บที่ดี
ติดตามผลการประกวดราคา เปรียบเทียบราคากับราคากลาง
การปรับปรุงอย่างต่อเนื่อง
Back up Sheets

Back up Sheets คือ กระดาษคำนวณแสดงที่มา ของปริมาณวัสดุ หรือต้นทุนต่อหน่วยของงานแต่ละประเภท Back up Sheets ที่ดี ควรมีความละเอียด ชัดเจน และแสดงแหล่งที่มาของข้อมูล
การประมาณราคาในประเทศไทย > แบบฟอร์มที่ใช้ในการประมาณราคา

จากเอกสารของกรมโยธาธิการและผังเมือง มีดังนี้
แบบฟอร์ม ปร. 1 ใช้ประมาณการถอดแบบหาปริมาณงานและวัสดุทั่วไป
แบบฟอร์ม ปร. 2 ใช้ประมาณการถอดแบบงานคอนกรีต ไม้แบบ ไม้ค้ำยันและเหล็กเสริม
แบบฟอร์ม ปร. 3 ใช้ประมาณการถอดแบบงานไม้
แบบฟอร์ม ปร. 4 ใช้สำหรับรวมปริมาณงานแต่ละประเภท
แบบฟอร์ม ปร. 5 ใช้สรุปราคาค่าก่อสร้าง
แบบฟอร์ม ปร. 6 ใช้สรุปราคาค่าก่อสร้าง กรณีมีการก่อสร้างหลายงานหรือใช้เปรียบเทียบราคา
การประมาณราคาในประเทศไทย > Factor F

Factor F คือ ค่าตัวเลขซึ่งกำหนดขึ้นตามมติคณะกรรมการควบคุมราคากลาง (ปรับปรุงล่าสุดเมื่อวันที่ 4 เมษายน 2554) ใช้คูณราคาต่อหน่วยของต้นทุน (Unit Cost) ออกมาเป็น ราคาค่างานของโครงการ Factor F ประกอบด้วย ค่าอำนวยการ ดอกเบี้ย กำไร และภาษี แบ่งออกเป็น 3 ประเภท ได้แก่ งานทาง งานอาคาร และ งานสะพานและท่อเหลี่ยม
การประมาณราคาในประเทศไทย > ค่า K

ค่า “K” หรือ ESCALATION FACTOR คือ ตัวเลขดัชนีที่ใช้วัดการเปลี่ยนแปลงของค่างาน ณ ระยะเวลาที่ผู้รับเหมาก่อสร้างเปิดซองประกวดราคาได้ เปรียบเทียบกับระยะเวลาที่ส่งงานในแต่ละงวด โดยมีเงื่อนไขสำคัญ ดังนี้
จะใช้ค่า K ได้เฉพาะในกรณีที่ผู้รับเหมารับงานจากส่วนราชการ รัฐวิสาหกิจ หน่วยงานตามกฎหมายว่าด้วยการบริหารราชการส่วนท้องถิ่น และหน่วยงานอื่นที่มีกฎหมายบัญญัติให้มีฐานะเป็นราชการบริหารส่วนท้องถิ่นเท่านั้น
ในการทำสัญญาว่าจ้าง คู่สัญญาจะต้องระบุในสัญญาให้ชัดเจนว่า เป็นสัญญาแบบปรับราคาได้ในการประกวดราคาจ้างเหมาก่อสร้าง
การนำ "ค่า K" มาใช้ เริ่มจากในช่วงปี 2516 - 2517 เกิดวิกฤติการณ์ทางเศรษฐกิจ โดยน้ำมันและวัสดุก่อสร้างสำคัญ คือ เหล็กสำเร็จรูป ต่างๆ ขาดแคลนและราคาสูงขึ้นมาก ส่งผลกระทบต่อธุรกิจก่อสร้างโดยตรงและรุนแรง ผู้รับเหมาต่างได้รับความเดือดร้อน บางรายหยุดดำเนินการ บางรายละทิ้งงาน เพราะไม่สามารถรับภาระขาดทุนได้ ขณะเดียวกัน ผู้จ้างเหมาก็ได้รับผลกระทบด้วยเช่นกัน คณะรัฐมนตรีจึงได้มีมติให้นำ "ค่า K" มาใช้ เพื่อช่วยเหลือผู้รับเหมาให้ได้รับการชดเชยค่าเสียหาย ทั้งนี้มีคณะอนุกรรมการเป็นผู้กำหนด หลักเกณฑ์ เงื่อนไข สูตร ประเภท และลักษณะงานที่เข้าข่ายสามารถขอรับเงินชดเชยจากรัฐบาลได้ จนถึงปี 2524 รัฐบาลได้ประกาศยกเลิกการใช้ "ค่า K" เนื่องจากวิกฤติการณ์ทางเศรษฐกิจกลับเข้าสู่ภาวะปกติ อย่างไรก็ตาม เมื่อวันที่ 22 สิงหาคม 2532 คณะรัฐมนตรีได้มีมติให้นำ "ค่า K" มาใช้อีกครั้ง เนื่องจากผลของภาวะเศรษฐกิจที่ขยายตัวในอัตราสูง ก่อให้เกิดการลงทุนอย่างมากในธุรกิจหลายสาขา โดยเฉพาะธุรกิจการก่อสร้าง เพื่อรองรับเศรษฐกิจที่ขยายตัว เป็นเหตุให้วัสดุก่อสร้างสำคัญ คือ เหล็กเส้นขาดแคลนและราคาสูงขึ้นมากอย่างต่อเนื่อง ผู้ประกอบการธุรกิจก่อสร้างได้รับความเดือดร้อน รัฐบาลจึงให้ความช่วยเหลือโดยมีมติดังกล่าว ให้ใช้ "ค่า K" มาจนถึงปัจจุบัน
ค่า K ประกอบด้วยตัวแปรต่าง ๆ ดังนี้
M = ดัชนีราคาสินค้าวัสดุก่อสร้าง (ไม่รวมเหล็กและซีเมนต์)
S = ดัชนีราคาเหล็ก
C = ดัชนีราคาซีเมนต์
G = ดัชนีราคาเหล็กแผ่นเรียบ
F = ดัชนีราคาน้ำมันดีเซลหมุนเร็ว
A = ดัชนีราคาแอสฟัลท์
E = ดัชนีราคาเครื่องจักรกลและบริภัณฑ์
GIP = ดัชนีราคาท่อเหล็กอาบสังกะสี
AC = ดัชนีราคาท่อซีเมนต์ใยหิน
PVC = ดัชนีราคาท่อ PVC
PE = ดัชนีราคาท่อ HYDENSITY POLYETHYLENE
W = ดัชนีราคาสายไฟฟ้า
I = ดัชนีราคาผู้บริโภคของประเทศ
ความละเอียดถูกต้องในการประมาณราคา

ประเภทและความละเอียดถูกต้องในการประมาณราคา
Estimates for Conceptual Planning
Estimates for Feasibility
Estimates during Engineering and design
Estimates for Construction
Estimates for Change Orders
รายการงานตรวจสอบ (Checklist)

ได้รับแบบครบถ้วนหรือไม่
แบบที่ได้รับเป็นฉบับล่าสุดหรือไม่
แบบที่ใช้ในการถอดแบบเป็นฉบับล่าสุดหรือไม่
ข้อมูลระบบสาธารณูปโภคที่จำเป็นต้องรื้อย้าย ก่อสร้างใหม่มีครบถ้วนหรือไม่
ได้คำนึงถึงวิธีการก่อสร้างว่าจำเป็นต้องมีงานชั่วคราว เช่น Sheet Pile, Coffer Dam หรือการสูบน้ำระหว่างการก่อสร้างหรือไม่
ได้คำนวณปริมาณงานของงานชั่วคราวเพื่อใช้ในการประมาณราคาหรือไม่
เข้าใจในวิธีการก่อสร้างหรือไม่
ได้สอบทานตัวเลขและการคำนวณแล้วหรือไม่
หน่วยที่ใช้ถูกต้องหรือไม่
ปริมาณงานครบถ้วนหรือไม่
Back up Sheet ชัดเจนและสะดวกในการตรวจสอบหรือไม่
Back up Sheet ครบถ้วนหรือไม่
ลายมือ ตัวเลข ชัดเจนหรือไม่
ตรวจสอบ พิสูจน์อักษรแล้วหรือไม่
กรณีใช้ คอมพิวเตอร์ ช่วยในการคำนวณ มีรายละเอียดสูตรการคำนวณ และตัวอย่างหรือไม่
ระบบการจัดเก็บเป็นอย่างไร ฟลอปปีดิสก์ที่ใช้ จะต้องมีระบบการจัดเก็บ
ได้ตรวจสอบดูสถานที่ก่อสร้างหรือไม่
ราคาวัสดุ Update หรือไม่
หน่วยในการจ่ายเงินสอดคล้องกับข้อกำหนดทางเทคนิค (Specifications) และบัญชีแสดงปริมาณวัสดุและราคา (Bill of Quantities/B.O.Q.) หรือไม่
กรณีที่บัญชีแสดงปริมาณวัสดุและราคา (Bill of Quantities/B.O.Q.) ระบุให้ใส่ค่า K (Escalation Factor, สูตรการปรับราคา) ถูกต้องและสอดคล้องกับเอกสารประกวดราคาหรือไม่
Factor F (ค่าดำเนินการ กำไร และภาษี) Update และถูกต้องตามระเบียบของทางราชการหรือไม่
ระบบการจัดเก็บเอกสาร (Filing) การผลิต (Reproduction) และการแจกจ่าย (Distribution) ปลอดภัยและเน้นว่าเป็นเอกสาร “ลับ” หรือไม่
ราคาวัสดุที่ใช้เป็นราคาที่รวมค่าขนส่งถึงสถานที่ก่อสร้างแล้วหรือไม่
งานดินขุดรวมค่าขนส่งดินไปทิ้งแล้วหรือไม่
แบบที่ใช้ในการถอดแบบมีข้อมูลครบถ้วนหรือไม่ เช่น กำลังของคอนกรีต ความสามารถในการรับน้ำหนักบรรทุกของเสาเข็ม ความยาวของเสาเข็มและอื่น ๆ
มีรายการวัสดุครบถ้วนหรือไม่
งานที่มีความต่อเนื่องและเกี่ยวพันกัน มีการแบ่งแยกงานจากกันชัดเจนหรือไม่และต้องสามารถตรวจสอบได้ง่าย
วัสดุที่ระบุให้ใช้ตามแบบ มีขายในท้องตลาดหรือไม่
ใบเสนอราคามีครบถ้วนหรือไม่
หนังสืออ่านเพิ่มเติม

แนวทางการจัดการข้อมูลงานก่อสร้างสำหรับการประเมินและควบคุมราคางานก่อสร้าง โดย คณะอนุกรรมการ สาขาบริหารงานก่อสร้าง วิศวกรรมสถานแห่งประเทศไทย ในพระบรมราชูปถัมภ์
แนวทางการวัดปริมาณงานก่อสร้างในส่วนของงานโครงสร้างและงานสถาปัตยกรรม โดย คณะอนุกรรมการ สาขาบริหารงานก่อสร้าง วิศวกรรมสถานแห่งประเทศไทย ในพระบรมราชูปถัมภ์
การประมาณต้นทุน ศ. พล.ท. มณเฑียร ประจวบดี
กลยุทธ์การวิเคราะห์ราคางานก่อสร้าง โดย อ. ปริญญา ศุภศรี
การประมูลและควบคุมต้นทุน โดย อ. ปริญญา ศุภศรี
การประมาณราคาก่อสร้าง โดย รศ. ดร. พิภพ สุนทรสมัย
ประมาณราคางานก่อสร้าง โดย อ. อุทัย อนันต์
ข้อมูลต้นทุนงานก่อสร้าง โดย ผศ. วิสูตร จิระดำเกิง
สัญญา ข้อกำหนด และการประมาณราคาค่าก่อสร้าง โดย ผศ. วิสูตร จิระดำเกิง
การสำรวจปริมาณและการประมาณราคา (Quantity Survey and Cost Estimate) โดยมหาวิทยาลัยสุโขทัยธรรมาธิราช
ราคาค่าก่อสร้างต่อหน่วยสำเร็จรูป โดย ALPHA TEAM
The Engineer’s Cost Handbook. Edited by Richard E. Westney.
Construction Cost Analysis and Estimating by Phillip F. Ostwald.
Project Management for Engineering and Construction by Garold D. Oberlender.
Jelen’s Cost and Optimization Engineering by Kenneth K. Humphreys.
แหล่งข้อมูลอื่น

ระเบียบสำนักนายกรัฐมนตรี ว่าด้วยการพัสดุ พ.ศ. ๒๕๓๕ เก็บถาวร 2007-09-27 ที่ เวย์แบ็กแมชชีน (ไฟล์บีบอัด)
The International Cost Engineering Council เก็บถาวร 2007-07-13 ที่ เวย์แบ็กแมชชีน
The Society of Cost Estimating and Analysis (SCEA) เก็บถาวร 2004-10-20 ที่ เวย์แบ็กแมชชีน
The Association for the Advancement of Cost Engineering
International Construction Information Society. A Description and Comparison of National Specification Systems. เก็บถาวร 2003-12-08 ที่ เวย์แบ็กแมชชีน (เอกสาร PDF)
Construction Specifications Institute (CSI). MasterFormat? 2004 Edition: Numbers & Titles. (เอกสาร PDF)
ราคาวัสดุก่อสร้าง โดย สำนักดัชนีเศรษฐกิจการค้า กรมการค้าภายใน กระทรวงพาณิชย์ เก็บถาวร 2007-05-15 ที่ เวย์แบ็กแมชชีน
, หลักเกณฑ์การคำนวณราคากลางงานก่อสร้าง เก็บถาวร 2007-03-28 ที่ เวย์แบ็กแมชชีน (ไฟล์บีบอัด)
แนวทางปฏิบัติและรายละเอียดประกอบ เก็บถาวร 2007-03-27 ที่ เวย์แบ็กแมชชีน (ไฟล์บีบอัด)
งานก่อสร้างอาคาร เก็บถาวร 2007-03-25 ที่ เวย์แบ็กแมชชีน (ไฟล์บีบอัด)
งานก่อสร้างทาง สะพาน และท่อเหลี่ยม  เก็บถาวร 2007-03-27 ที่ เวย์แบ็กแมชชีน (ไฟล์บีบอัด)
งานก่อสร้างชลประทาน เก็บถาวร 2007-09-27 ที่ เวย์แบ็กแมชชีน (ไฟล์บีบอัด)
หลักเกณฑ์การคำนวณราคากลางของงานก่อสร้างอาคาร ของกรมโยธาธิการและผังเมือง เก็บถาวร 2007-03-15 ที่ เวย์แบ็กแมชชีน (เอกสาร PDF)
มาตรฐานงบประมาณ บัญชีราคามาตรฐานครุภัณฑ์ ปี 2549
บัญชีราคามาตรฐานสิ่งก่อสร้าง ปีงบประมาณ พ.ศ. 2550 (กุมภาพันธ์ 2550) , ราคาวัสดุก่อสร้างมวลรวมต่อหน่วยตามมาตรฐานงานช่าง กรกฎาคม 2549 , บัญชีค่าแรงงานที่ใช้ประกอบการถอดแบบคำนวณราคากลางงานก่อสร้างอาคาร ปี 2548
บัญชีอัตราราคางานต่อหน่วย (ตุลาคม 2549) , เกณฑ์ราคาค่าก่อสร้างทาง น้ำ และเขื่อน โดย สำนักงบประมาณ
Factor F สำนักพัฒนามาตรฐานระบบพัสดุภาครัฐ กรมบัญชีกลาง กระทรวงการคลัง
หลักเกณฑ์การใช้ตาราง Factor F
, ราคาประเมินค่าก่อสร้างอาคาร สมาคมผู้ประเมินค่าทรัพย์สินแห่งประเทศไทย (เอกสาร PDF)
Project Management for Construction Fundamental Concepts for Owners, Engineers, Architects and Builders
จิ๋ว พิจิตร

| จิ๋ว พิจิตร |
| --- | --- |
เกิด: 16 กรกฎาคม พ.ศ. 2466 ดิเรก เกศรีระคุปต์
เสียชีวิต: 18 ตุลาคม พ.ศ. 2553 (87 ปี) โรงพยาบาลวชิรพยาบาล กรุงเทพมหานคร
คู่สมรส: ประมวล เกศรีระคุปต์  ขวัญจิต ศรีประจันต์
อาชีพ: นักแต่งเพลง
ปีที่แสดง: พ.ศ. 2497 - 2553 (56 ปี)
จิ๋ว พิจิตร (16 กรกฎาคม พ.ศ. 2466 - 18 ตุลาคม พ.ศ. 2553) นักแต่งเพลงชาวไทย ที่มีผลงานมีชื่อเสียงจำนวนมาก รวมทั้งเพลงแหล่ และเพลงบวชนาค  เจ้าของฉายาปรมาจารย์เพลงแหล่
ประวัติ

จิ๋ว พิจิตร มีชื่อจริงคือ ดิเรก เกศรีระคุปต์ เกิดที่ตำบลบางแก้ว อำเภอเมือง จังหวัดอ่างทอง  เป็นบุตรของ นายเปรื้อง  และ นางสงวน  เกศีระคุปต์   มีพี่น้องด้วยกัน 6 คน โดยจิ๋วเป็นคนโต  สำเร็จการศึกษาระดับมัธยมศึกษาปีที่ 6 ที่โรงเรียนปัทมโรจน์ราษฎร์บำรุง  อำเภอเมือง จังหวัดอ่างทอง จากนั้นจึงเป็นครูประชาบาลเพียงปีกว่าๆ ก็ลาออก  สมัยเป็นครูสอนหนังสือเคยแต่งเพลงเชียร์กีฬาประจำโรงเรียนไว้มากมาย และยังเคยร้องเพลงประกวดตามงานวัดในจังหวัดอ่างทองและจังหวัดใกล้เคียง ได้รับรางวัลชนะเลิศมาหลายครั้ง
จิ๋ว พิจิตร ได้คลุกคลีอยู่กับคณะละคร ส. นาฏศิลป์ ที่อำเภอปากน้ำโพ จังหวัดนครสวรรค์  ต่อมาได้เป็นนักแสดงตัวตลกของคณะลิเกแก้วมณี  ที่อำเภอตะพานหิน จังหวัดพิจิตร จนมีชื่อเสียงโด่งดัง และเริ่มใช้ชื่อ "จิ๋ว พิจิตร" นับแต่นั้นมา จนกระทั่ง บุญสม อยุธยา หรือ พร ภิรมย์ ชักชวนจิ๋วเข้ากรุงเทพฯ เพื่อเข้าสู่วงการเพลง โดยให้การสนับสนุนและสอนวิธีการแต่งเพลง
งานเพลงแรกในชีวิตของ จิ๋ว พิจิตร คือ "ชายไร้โบสถ์" ขับร้องโดย สมยศ ทัศนพันธุ์ บันทึกแผ่นเสียงเมื่อปี พ.ศ. 2497  ต่อมาได้แต่งเพลงอีกเป็นจำนวนกว่า 2,000 เพลง  โดยเพลงที่มีชื่อเสียงรู้จักกันดี มีทั้งเพลงแหล่ เพลงบวชนาค และเพลงทั่วไป ซึ่งมีนักร้องต้นฉบับและนักร้องคนอื่นๆ นำมาขับร้องใหม่อีกหลายครั้ง  ได้แก่  "21 มิถุนาขอลาบวช", "แบ่งสมบัติ", "ปีหน้าแต่งแน่", "หน้าด้านหน้าทน" ขับร้องโดย ไวพจน์ เพชรสุพรรณ "กับข้าวเพชฌฆาต", "ม่ายขันหมาก", "ผัวฉันหาย" ขับร้องโดย ขวัญจิต ศรีประจันต์  "เดือนคว่ำเดือนหงาย" ขับร้องโดย ชินกร ไกรลาศ "สุโขทัยระทม" ขับร้องโดย เพชร โพธาราม "สายัณห์คอยแฟน" ขับร้องโดย สายัณห์ สัญญา  และ "คาถามหานิยม" ขับร้องโดย ยอดรัก สลักใจ เป็นต้น
ครูจิ๋ว ได้ชื่อว่าเป็นผู้สร้างสรรค์แนวเพลงเกี่ยวกับประเพณีวัฒนธรรมไทย โดยเฉพาะเพลงงานบวชนาค ถือเป็นเพลงที่มีเนื้อหาสาระ สะท้อนภาพวิถีชีวิตของชาวชนบท และเชิดชูการทดแทนบุญคุณของบุพการีผู้มีพระคุณในการบวช
ชีวิตส่วนตัว

ครูจิ๋ว พิจิตร สมรสกับ นางประมวล เกศรีระคุปต์ มีบุตรทั้งสิ้น 7 คน และมีบุตรกับขวัญจิต ศรีประจันต์1คน คือ กานต์ เสร็จกิจ จนกระทั่งช่วงบั้นปลายชีวิต ครูจิ๋วเริ่มมีสภาพร่างกายเจ็บปวด แม้ตนเองจะไม่ได้รับการเหลียวแลจากคนลูกทุ่งส่วนมาก รวมถึงศิษย์และนักร้องลูกทุ่งที่ครูจิ๋วแต่งเพลงไว้ให้ แต่ก็ได้รับการดูแลจากลูกๆ อย่างเอาใจใส่
ครูจิ๋วเสียชีวิต เมื่อช่วงค่ำคืนของวันที่ 18 ตุลาคม พ.ศ. 2553 เนื่องจากกระแสปอดติดเชื้อ และเกิดโรคแทรกซ้อน ภายหลังเข้ารับการรักษาตัวที่ห้องไอซียู วชิรพยาบาล กรุงเทพมหานคร สิริอายุได้ 87 ปี 3 เดือน
ผลงาน

ต่อมาได้แต่งเพลงอีกเป็นจำนวนกว่า 2,000 เพลง  โดยเพลงที่มีชื่อเสียงรู้จักกันดี มีทั้งเพลงแหล่ เพลงบวชนาค และเพลงทั่วไป ซึ่งมีนักร้องต้นฉบับและนักร้องคนอื่นๆ นำมาขับร้องใหม่อีกหลายครั้ง อาทิ
"ชายไร้โบสถ์" ขับร้องโดย สมยศ ทัศนพันธุ์ บันทึกแผ่นเสียงเมื่อปี พ.ศ. 2497
"21 มิถุนาขอลาบวช", "แบ่งสมบัติ", "ปีหน้าแต่งแน่", "หน้าด้านหน้าทน" ขับร้องโดย ไวพจน์ เพชรสุพรรณ
"กับข้าวเพชฌฆาต", "ม่ายขันหมาก", "ผัวฉันหาย" ขับร้องโดย ขวัญจิต ศรีประจันต์
"เดือนคว่ำเดือนหงาย" ขับร้องโดย ชินกร ไกรลาศ
"สุโขทัยระทม" ขับร้องโดย เพชร โพธาราม
"สายัณห์คอยแฟน" ขับร้องโดย สายัณห์ สัญญา
"คาถามหานิยม" ขับร้องโดย ยอดรัก สลักใจ เป็นต้น
"หม้ายขันหมาก" ขับร้องโดย พุ่มพวง ดวงจันทร์
ผลงานภาพยนตร์

มนต์เพลงลูกทุ่ง เอฟ.เอ็ม. (2545)
รางวัลเกียรติยศ

รางวัลแผ่นเสียงทองคำพระราชทาน จากพระบาทสมเด็จพระเจ้าอยู่หัว ในเพลง "กล่อมลูก" ขับร้องโดย ขวัญจิต ศรีประจันต์
รางวัลพระราชทานรางวัลเพลงดีเด่น จากสมเด็จพระเทพรัตนราชสุดาฯ สยามบรมราชกุมารี ในงานกึ่งศตวรรษเพลงลูกทุ่งไทย ครั้งที่ 2 เมื่อวันที่ 7 กรกฎาคม พ.ศ. 2534 ในเพลง "กับข้าวเพชฌฆาต" ขับร้องโดย ขวัญจิต ศรีประจันต์
ได้รับเกียรติสูงสุดจากคณะกรรมการโครงการพัฒนาดอยตุง โดย พลเอก อรุณ ปริวัติธรรม ซึ่งเป็นประธานอำนวยการจัดทำเพลงถวายสดุดีสมเด็จย่า ครบ 90 พรรษา  เพลงที่แต่ง คือ "สมเด็จย่า" ขับร้องโดย ยอดรัก สลักใจ
จังหวัดซูรีเกาเดลซูร์

| จังหวัดซูรีเกาเดลซูร์ |
| --- | --- |
จังหวัด
น้ำตกตีนุยอัน
   ธง
ที่ตั้งในประเทศฟิลิปปินส์
ประเทศ:  ฟิลิปปินส์
เขต: คารากา
ก่อตั้ง: 19 มิถุนายน ค.ศ. 1960
เมืองหลัก: ตันดัก
การปกครอง
 • ประเภท: ซังกูเนียงปันลาลาวีกัน
 • ผู้ว่าราชการจังหวัด: Vicente T. Pimentel, Jr. (Liberal Party)
 • รองผู้ว่าราชการจังหวัด: Manuel O. Alameda, Sr. (Liberal Party)
 • Congressman 1st District: Prospero A. Pichay, Jr. (Lakas–CMD)
 • Congressman 2nd District: Johnny T. Pimentel (Liberal Party)
พื้นที่
 • ทั้งหมด: 4,932.70 ตร.กม. (1,904.53 ตร.ไมล์)
อันดับพื้นที่: 21 จาก 81
ความสูงจุดสูงสุด (ภูเขาดีวาตา): 553 เมตร (1,814 ฟุต)
ประชากร (ค.ศ. 2015)
 • ทั้งหมด: 592,250 คน
 • อันดับ: 49 จาก 81
 • ความหนาแน่น: 120 คน/ตร.กม. (310 คน/ตร.ไมล์)
 • อันดับความหนาแน่น: 66 จาก 81
เขตการปกครอง
 • นคร:  2  บิสลีก   ตันดัก  
 • เทศบาล:  17  Barobo   Bayabas   Cagwait   Cantilan   Carmen   Carrascal   Cortes   Hinatuan   Lanuza   Lianga   Lingig   Madrid   Marihatag   San Agustin   San Miguel   Tagbina   Tago  
 • บารังไกย์: 309
 • Districts: 1st and 2nd districts of Surigao del Sur
เขตเวลา: UTC+8 (PHT)
รหัสไปรษณีย์: 8300–8318
ไอดีดี : รหัสโทรศัพท์ : +63 (0)86
รหัส ISO 3166: PH
ภาษา: ซูรีเกา กามาโย เซบัวโน มาโนโบ ฟิลิปีโน อังกฤษ
เว็บไซต์: www.surigaodelsur.gov.ph
จังหวัดซูรีเกาเดลซูร์ (ซูรีเกา: Probinsya nan Surigao del Sur; เซบัวโน: Habagatang Surigao) เป็นจังหวัดในเขตคารากา ประเทศฟิลิปปินส์ มีเมืองหลักชื่อว่า ตันดัก จังหวัดนี้ตั้งอยู่ทางชายฝั่งตะวันออกของเกาะมินดาเนา ติดกับทะเลฟิลิปปินทางทิศตะวันออก มีร่องลึกฟิลิปปินส์ซึ่งเป็นหนึ่งในร่องลึกที่ลึกที่สุดในโลก ส่วนทางทิศตะวันตกมีแนวเทือกเขาดีวาตา ซึ่งเป็นพรมแดนธรรมชาติที่กั้นออกจากจังหวัดอื่น ๆ
สถานที่ท่องเที่ยวที่สำคัญ ได้แก่ น้ำตกตีนุยอัน หรือ "น้ำตกไนแอการาน้อยแห่งฟิลิปปินส์" เป็นน้ำตกขนาดใหญ่สามชั้น สูง 55 เมตร กว้าง 95 เมตร
ภูมิอากาศ

| ข้อมูลภูมิอากาศของจังหวัดซูรีเกาเดลซูร์> เดือน | ข้อมูลภูมิอากาศของจังหวัดซูรีเกาเดลซูร์> ม.ค. | ข้อมูลภูมิอากาศของจังหวัดซูรีเกาเดลซูร์> ก.พ. | ข้อมูลภูมิอากาศของจังหวัดซูรีเกาเดลซูร์> มี.ค. | ข้อมูลภูมิอากาศของจังหวัดซูรีเกาเดลซูร์> เม.ย. | ข้อมูลภูมิอากาศของจังหวัดซูรีเกาเดลซูร์> พ.ค. | ข้อมูลภูมิอากาศของจังหวัดซูรีเกาเดลซูร์> มิ.ย. | ข้อมูลภูมิอากาศของจังหวัดซูรีเกาเดลซูร์> ก.ค. | ข้อมูลภูมิอากาศของจังหวัดซูรีเกาเดลซูร์> ส.ค. | ข้อมูลภูมิอากาศของจังหวัดซูรีเกาเดลซูร์> ก.ย. | ข้อมูลภูมิอากาศของจังหวัดซูรีเกาเดลซูร์> ต.ค. | ข้อมูลภูมิอากาศของจังหวัดซูรีเกาเดลซูร์> พ.ย. | ข้อมูลภูมิอากาศของจังหวัดซูรีเกาเดลซูร์> ธ.ค. | ข้อมูลภูมิอากาศของจังหวัดซูรีเกาเดลซูร์> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 29.6 (85.3) | 30.0 (86) | 30.8 (87.4) | 31.6 (88.9) | 32.0 (89.6) | 32.2 (90) | 32.3 (90.1) | 32.5 (90.5) | 32.5 (90.5) | 32.2 (90) | 31.2 (88.2) | 30.6 (87.1) | 31.46 (88.63) |
| อุณหภูมิต่ำสุดเฉลี่ย  °C (°F) | 23.4 (74.1) | 23.2 (73.8) | 23.6 (74.5) | 24.2 (75.6) | 24.4 (75.9) | 24.3 (75.7) | 24.1 (75.4) | 24.3 (75.7) | 24.1 (75.4) | 24.0 (75.2) | 23.9 (75) | 23.7 (74.7) | 23.93 (75.08) |
| วันที่มีฝนตกโดยเฉลี่ย | 24 | 21 | 20 | 19 | 16 | 16 | 14 | 14 | 13 | 17 | 17 | 21 | 212 |
แหล่งที่มา: Storm247
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดซูรีเกาเดลซูร์
ดูข้อมูลทางภูมิศาสตร์ที่เกี่ยวข้องกับ จังหวัดซูรีเกาเดลซูร์ ที่โอเพินสตรีตแมป
Local Governance Performance Management System เก็บถาวร 2016-03-04 ที่ เวย์แบ็กแมชชีน
Surigao del Sur provincial profile at Philippine Provincial Profiles
จารุพรรณ กุลดิลก

| ผู้ช่วยศาสตราจารย์จารุพรรณ กุลดิลกป> ช., ป.ม..ข้อมูลส่วนบุคคล |
| --- | --- |
เกิด: 9 สิงหาคม พ.ศ. 2516 (51 ปี)
พรรคการเมือง: เพื่อไทย

ผู้ช่วยศาสตราจารย์ จารุพรรณ กุลดิลก อดีตสมาชิกสภาผู้แทนราษฎร สังกัดพรรคเพื่อไทย อดีตรองคณบดีคณะวิศวกรรมศาสตร์ มหาวิทยาลัยมหิดล เป็น บุตรสาว ของพลตำรวจโท ชัจจ์ กุลดิลก
ประวัติ

จารุพรรณ กุลดิลก จบการศึกษาระดับปริญญาตรี วิศวกรรมศาสตรบัณฑิต (เกียรตินิยม) สาขาวิศวกรรมเคมี จากมหาวิทยาลัยมหิดล ระดับปริญญาโททางด้านวิศวกรรมเคมี จากมหาวิทยาลัยเบอร์มิงแฮม สหราชอาณาจักร และปริญญาเอก สาขาวิศวกรรมกระบวนการชีวภาพและเทคโนโลยีอาหาร จากมหาวิทยาลัยเทคโนโลยีเบอร์ลิน ประเทศเยอรมนี
การทำงาน

ดร.จารุพรรณ กุลดิลก เคยรับราชการเป็นอาจารย์ประจำภาควิชาวิศวกรรมเคมี คณะวิศวกรรมศาสตร์ มหาวิทยาลัยมหิดล ในระหว่างปี พ.ศ. 2546 ถึง พ.ศ. 2552 โดยมีตำแหน่งทางวิชาการสูงสุดเป็น ผู้ช่วยศาสตราจารย์ นอกจากนั้นแล้วยังได้รับแต่งตั้งให้ปฏิบัติหน้าที่เป็นผู้บริหารในตำแหน่งผู้ช่วยคณบดี ในระหว่างปี พ.ศ. 2547 ถึง พ.ศ. 2549 และเป็นรองคณบดี ในระหว่างปี พ.ศ. 2549 ถึง พ.ศ. 2551 [ต้องการอ้างอิง]ต่อมาจึงได้ลาออกจากราชการ และเข้าสู่งานการเมืองโดยการร่วมงานกับพรรคเพื่อไทย
ในการเลือกตั้ง พ.ศ. 2554 ดร.จารุพรรณ ได้ลงสมัครรับเลือกตั้งในระบบบัญชีรายชื่อ ลำดับที่ 56 และได้รับเลือกตั้งเป็นสมัยแรก
ในวันที่ 6 มิถุนายน พ.ศ. 2555 เขากล่าวว่าคณะตุลาการศาลรัฐธรรมนูญลุแก่อำนาจ
ในวันที่ 25 พฤษภาคม พ.ศ. 2557 เขาถูกคณะรักษาความสงบแห่งชาติออกคำสั่งที่ 14/2557 ให้ไปรายงานตัว
นอกจากงานวิชาการ และงานการเมือง ดร.จารุพรรณ ได้ทำงานเป็นนักเขียน และนักจัดรายการวิทยุ มีผลงานอาทิ คอลัมภ์จิตวิวัฒน์ หนังสือพิมพ์มติชน คอลัมภ์พรมแดนแห่งความรู้ เครือข่ายจิตตปัญญาศึกษา รายการวิทยุชุมชนคนแท๊กซี่ รายการวิทยุชุมชนเสียงคนไทย เป็นวิทยากรรายการ มหาประชาชน People Channel และเป็นวิทยากรรายการ ที่นี่ความจริง Asia Update
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 49 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
รางวัล

พ.ศ. 2541 - 2543 Doctoral Fellowship, EU-Commission on Food Technology Project, Berlin University of Technology
พ.ศ. 2537 - 2538 Reseach Fellowship, The University of Birmingham, UK
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

ผศ. ดร. จารุพรรณ กุลดิลก เก็บถาวร 2010-06-20 ที่ เวย์แบ็กแมชชีน
ผศ.ดร.จารุพรรณ กุลดิลก ดาวเด่น เสื้อแดง
ดร.จารุพรรณ กุลดิลก ไพร่ดาวเด่น "ถ้ามีปฏิวัติอีกเราจะสู้จนตาย" เก็บถาวร 2010-04-23 ที่ เวย์แบ็กแมชชีน
ผศ.ดร. จารุพรรณ กุลดิลก "ผู้ก่อการร้ายไม่ใช่คนเสื้อแดง"
จารุพรรณ กุลดิลก, สัมภาษณ์พิเศษ, "หากเพื่อไทยได้เป็นรัฐบาล... จะไม่ทำลายกระบวนการยุติธรรม เพื่อเอาผิดคนๆ เดียว และระบบพรรคทั้งหมด" เก็บถาวร 2012-12-09 ที่ เวย์แบ็กแมชชีน